CELEX: 31997R1572
Language: ro
Date: 1997-08-04 00:00:00
Title: Regulamentul (CE) nr. 1572/97 al Comisiei din 4 august 1997 de modificare a Regulamentului (CE) nr. 1445/95 privind normele de aplicare pentru licențele de import și de export din sectorul cărnii de vită și mânzat

03/Volumul 22
            
            
               RO
            
            
               Jurnalul Ofícial al Uniunii Europene
            
            
               106
            
         31997R1572
   
               L 211/39
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CE) NR. 1572/97 AL COMISIEI
   
   din 4 august 1997
   de modificare a Regulamentului (CE) nr. 1445/95 privind normele de aplicare pentru licențele de import și de export din sectorul cărnii de vită și mânzat
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CEE) al Consiliului nr. 805/68 din 27 iunie 1968 privind organizarea comună a pieței în sectorul cărnii de vită și mânzat (1), astfel cum a fost modificat ultima dată prin Regulamentul (CE) nr. 2222/96 (2) și, în special, articolele 9 și 13,
   întrucât articolul 10 alineatul (5) din Regulamentul (CE) nr. 1445/95 al Comisiei din 26 iunie 1995 privind normele de aplicare pentru licențele de import și de export din sectorul cărnii de vită și mânzat și de abrogare a Regulamentului (CEE) nr. 2377/80 (3), astfel cum a fost modificat ultima dată prin Regulamentul (CE) nr. 1496/97 (4), stabilește că, prin derogare de la alineatul (1) din articolul respectiv, nu se aplică, la cererea solicitantului, termenul limită de cinci zile lucrătoare pentru cererile de licențe de export pentru o cantitate care nu depășește 22 de tone de produse încadrate la codurile NC 0201 și 0202;
   întrucât, în cazul în care cererile de licențe se resping, cererile de licențe pentru carne congelată, care acoperă astfel de cantități mici, constituie o proporție anormal de mare; întrucât, prin urmare, pentru o mai bună gestionare a cantităților, cererile pentru licențele respective ar trebui restricționate la carnea proaspătă sau refrigerată, încadrată la codul NC 0201;
   întrucât măsurile stabilite în prezentul regulament sunt conforme cu avizul Comitetului de gestionare pentru carnea de vită și mânzat,
   ADOPTĂ PREZENTUL REGULAMENT:
   Articolul 1
   Articolul 10 alineatul (5) prima teză din Regulamentul (CE) nr. 1445/95 se înlocuiește cu următorul text:
   
      „(5)   Prin derogare de la alineatul (1), nu se aplică, la cererea solicitantului, termenul limită de cinci zile lucrătoare pentru cererile de licențe pentru o cantitate care nu depășește 22 de tone din produsele încadrate la codul NC 0201.”
   
   Articolul 2
   Prezentul regulament intră în vigoare la data publicării în Jurnalul Oficial al Comunităților Europene.
   Prezentul regulament se aplică licențelor de export cu fixarea prealabilă a restituirii ce se aplică din ziua următoare datei sale de intrare în vigoare.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 4 august 1997.
      
         
            Pentru Comisie
         
         Monika WULF-MATHIES
         
         
            Membru al Comisiei
         
      
   
   
      (1)  JO L 148, 28.6.1968, p. 24.
   
      (2)  JO L 296, 21.11.1996, p. 50.
   
      (3)  JO L 143, 27.6.1995, p. 35.
   
      (4)  JO L 202, 30.7.1997, p. 36.